**Ioan (botezătorul)**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Barba - un mănunchi de spini,părul - râu învolburat,

Ochii - suliți ascuțite tot păgâni au fulgerat…

Erai împărat pustiei cu țol din păr de cămilă,

Și iudeii și străinii de păcat să aibă silă.

Cingătoarea ta din piele,semn la ispitiri zăvor,

Biciuia crud păcătoșii izgonind năravul lor,

Chinuiți grăbeau la tine,spovedanie să facă,

Îndurau spinii din glasu-ți și apoi botez cu apă…

Ai bătătorit cărarea până Domnul te-a aflat,

Fiul Domnului și Omul ,a venit la botezat…

Tu ce nu știai ce-i frica ,ai rămas neîndrăznind.

Cerul s-a crăpat și duhul drept pe Domnul coborând,

Înțeles-ai că e timpul cel atâta predicat,

Ești alesul ,ești Cărarea ,botezând pe Împărat!...